
Άλιμος, 22/9/2026 

ΔΕΝ ΥΠΟΧΩΡΟΥΜΕ! ΕΚΠΑΙΔΕΥΤΙΚΟΙ, ΓΟΝΕΙΣ ΚΑΙ ΜΑΘΗΤΕΣ ΣΥΝΕΧΙΖΟΥΜΕ ΟΛΟΙ ΜΑΖΙ!

Κλιμακώνουμε με νέα κινητοποιήση την Τετάρτη 23/9, 8.30πμ στη ΔΔΕ Δ΄ Αθήνας 

Η ΕΛΜΕ νότιας Αθήνας προκηρύσσει στάση για την Τετάρτη 23/9 8:00–11:00 π.μ.
Μαζική και δυναμική ήταν η νέα κινητοποίηση στη ΔΔΕ Δ΄ Αθήνας τη Δευτέρα 21/9 ενάντια στο κλείσιμο και τις συγχωνεύσεις τμημάτων. Εκπαιδευτικοί, γονείς και μαθητές έδωσαν για ακόμη μια φορά δυναμικό «παρών», στέλνοντας ξεκάθαρο μήνυμα στη Διοίκηση:
ΔΕΝ ΘΑ ΑΠΟΔΕΧΤΟΥΜΕ ΤΙΣ ΣΥΓΧΩΝΕΥΣΕΙΣ ΤΜΗΜΑΤΩΝ ΣΤΑ ΣΧΟΛΕΙΑ ΜΑΣ 

ΟΙ ΜΑΘΗΤΕΣ ΜΑΣ ΔΕΝ ΕΙΝΑΙ ΑΡΙΘΜΟΙ! Η ΜΟΡΦΩΣΗ ΔΕΝ ΕΙΝΑΙ ΚΟΣΤΟΣ!
Η μαζική συμμετοχή απέδειξε ότι η εκπαιδευτική κοινότητα και οι γονείς δεν συμβιβάζονται με τα υπερπλήρη τμήματα, την αναστάτωση στη λειτουργία των σχολείων, την υποβάθμιση των μορφωτικών δικαιωμάτων των μαθητών και την ανατροπή των εργασιακών δικαιωμάτων των εκπαιδευτικών.

Ο αγώνας αυτός είναι κοινός. Εκπαιδευτικοί, γονείς και μαθητές συσπειρωνόμαστε στα σωματεία, στους Συλλόγους και στις Ενώσεις μας και συνεχίζουμε ακόμη πιο αποφασιστικά.

Δεν υποχωρούμε! Δεν αποδεχόμαστε την πολιτική των κλεισιμάτων και των συγχωνεύσεων!
Ταυτόχρονα, έχουμε πληροφορηθεί ότι συνάδελφοι/φισσες καλούνται από τη Διεύθυνση να δηλώσουν σχολεία για τοποθέτηση, με δεδομένο το κλείσιμο των τμημάτων. Καταγγέλλουμε αυτή τη διαδικασία και απαιτούμε από το ΠΥΣΔΕ να σταματήσει άμεσα κάθε διαδικασία τοποθετήσεων που στηρίζεται στις καταργήσεις και συγχωνεύσεις τμημάτων. Δεν αποδεχόμαστε τετελεσμένα! Πρώτα να ανακληθούν οι απαράδεκτες αποφάσεις για τα τμήματα και στη συνέχεια να αντιμετωπιστούν οι όποιες ανάγκες στις τοποθετήσεις των εκπαιδευτικών.

Συνεχίζουμε συλλογικά, από κοινού με τους εκπαιδευτικούς, τους γονείς και τους μαθητές, με στόχο να δυναμώσει ακόμη περισσότερο η διεκδίκηση για:

· κανένα κλείσιμο και καμία συγχώνευση τμήματος,

· ανθρώπινες και ασφαλείς συνθήκες στα σχολεία,

· ουσιαστική κάλυψη των μορφωτικών αναγκών όλων των μαθητών,

· προστασία των εργασιακών δικαιωμάτων των εκπαιδευτικών.

ΣΥΝΕΧΙΖΟΥΜΕ ΟΛΟΙ ΜΑΖΙ!
ΔΕΝ ΥΠΟΧΩΡΟΥΜΕ – ΔΕΝ ΚΑΝΟΥΜΕ ΠΙΣΩ!
ΟΙ ΜΑΘΗΤΕΣ ΜΑΣ ΔΕΝ ΕΙΝΑΙ ΑΡΙΘΜΟΙ – Η ΜΟΡΦΩΣΗ ΔΕΝ ΕΙΝΑΙ ΚΟΣΤΟΣ!

Τετάρτη 23/9, 8.30πμ στη ΔΔΕ Δ΄ Αθήνας 
	Για το Δ.Σ. της ΕΛΜΕ

	Η ΠΡΟΕΔΡΟΣ

